text: হার্ডকোর্ট (বা হার্ড কোর্ট) হল এমন একটি পৃষ্ঠতল বা মেঝে যেখানে খেলা সম্পন্ন হয়, সাধারণত টেনিস কোর্ট বোঝাতেই এটি ব্যবহৃত হয়। এগুলি সাধারণত আস্ফাল্ট বা কংক্রিটের মত অনমনীয় পদার্থ দিয়ে তৈরি হয়, এর ওপরে অ্যাক্রাইলিক রেজিন ঢাকা দিয়ে নিশ্ছিদ্র করা হয় এবং খেলার বিভিন্ন সীমানা রেখাগুলি চিহ্নিত করা হয়, এর সঙ্গেএই ঢাকা আঘাত থেকে বাঁচার জন্য কিছুটা সুরক্ষা দেয়। ঐতিহাসিকভাবে, শক্তকাঠে তৈরি মেঝে অন্দরসজ্জাতেও ব্যবহৃত হয়েছে, যেমন অন্দরের বাস্কেটবল কোর্ট, 
  কিন্তু এখন এই ধরনের মেঝে বিরল।
  
  টেনিস
  টেনিস হার্ড কোর্টগুলি কংক্রিট বা আস্ফাল্ট ভিত্তির উপরে সিন্থেটিক / অ্যাক্রিলিক স্তর দিয়ে তৈরি হয় এবং এগুলির রঙে বিভিন্নতা থাকতে পারে। এই কোর্টগুলিতে মধ্যম থেকে দ্রুত গতির খেলা হয় কারণ ঘাসের কোর্টের মত এগুলিতেও কম শক্তি শোষিত হয়। বল মেঝেতে পড়ে অনেকটা উঁচু হয়ে যায় এবং খেলোয়াড়রা খেলার সময় বিভিন্ন ধরনের স্পিন প্রয়োগ করতে সক্ষম হয়। চটজলদি খেলার শৈলীর কারণে হার্ড কোর্টে চ্যাটালো বল পছন্দ করা হয়। হার্ড কোর্টে টেনিস বলের মাটিতে পড়ার পরে প্রতিক্ষেপিত বলের গতি নির্ধারিত হয় আস্ফাল্ট ভিত্তির উপরের সিন্থেটিক / অ্যাক্রিলিক স্তরে কতটা বালি রয়েছে তার ওপরে। বালি বেশি থাকলে ঘর্ষণের কারণে বলের গতি হ্রাসপ্রাপ্ত হয়।
  
  গ্র্যান্ড স্ল্যাম প্রতিযোগিতাগুলির মধ্যে, ইউএস ওপেন এবং অস্ট্রেলিয়ান ওপেন বর্তমানে হার্ড কোর্টে খেলা হচ্ছে, এবং পেশাদার বৃত্তের মধ্যে এটি সবচেয়ে বেশি ব্যবহৃত প্রকারের পৃষ্ঠতল।
  
  রক্ষণাবেক্ষণ
  এই কোর্টগুলিকে উত্তম অবস্থায় রাখতে সাধারণত প্রচুর হার্ডকোর্ট রক্ষণাবেক্ষণ পদ্ধতি ব্যবহার করা হয়। এর মধ্যে কয়েকটি হল মার্জন করা, একটি পরিষ্কার করার দ্রবন দিয়ে চাপ প্রযুক্তি ব্যবহার করে পরিষ্কার করা এবং মসবর্গীয় উদ্ভিদ এবং শৈবালের বৃদ্ধি আটকাতে রাসায়নিক ব্যবস্থা প্রয়োগ করা। পিছল প্রতিরোধক রঙ প্রয়োগ করে হার্ডকোর্টগুলিতে আরও ভাল খেলার মত অবস্থা করা হয়, যাতে খেলোয়াড়দের সুরক্ষা এবং পারদর্শিতা বাড়ে।
  
  বিশিষ্ট ব্র্যান্ড সমূহ 
  পেশাদার টুর্নামেন্টে ব্যবহৃত হার্ডকোর্টের মেঝের কয়েকটি বিশিষ্ট ব্র্যান্ডের মধ্যে রয়েছে:
  ডেকো টার্ফ
  গ্রিনসেট
  লেকোল্ড
  প্লেক্সিকুশন
  রিবাউন্ড এস
  স্পোর্টমাস্টার স্পোর্ট সারফেস
  লাপেসা কোর্টস
  
  আরো দেখুন
  
  Clay court
  Carpet court
  Grass court
  
  তথ্যসূত্র
  
  বহিঃসংযোগ
   DECONSTRUCTING THE HARD COURT; Head.com, Simon Cambers, August 29, 2017.
   Greatest Hard Court Players in the History of Tennis, JA Allen, August 10, 2012.
   Tennis: Hard courts are hardest on the body - Nadal; Reuters, Rory Carroll, September 4, 2017.
   Sliding On Tennis' Hard Courts Inspires Awe, Poses Risks; Inside Science, Chris Gorski, August 27, 2013.
   FedEx Performance Zone: 2017 Hard-Court Records; ATP World Tour, ATP Staff, August 23, 2017.
   Concrete Jungle: WTA Insider Hard Court Power Rankings; WTA Tennis, Courtney Nguyen, July 27, 2017.
  
  বিষয়শ্রেণী:টেনিস
  বিষয়শ্রেণী:হার্ড কোর্ট টেনিস প্রতিযোগিতা
title: হার্ডকোর্ট